કાલબાદેવીમાં પ્રખ્યાત માર્કેટોની સાથે જૈનોનું પ્રખ્યાત મંદિર અને મુમ્બાદેવી મંદિર આવેલાં હોવાથી દિવસ દરમ્યાન હજારોની સંખ્યામાં લોકોની અવર-જવર હોય છે. એમાં માલ-સામાન પણ ટ્રકમાં ભરીને આવતો-જતો હોય છે જેને કારણે રસ્તા પર પણ લોકો ચાલી શકતા નથી. એથી લોકો ફૂટપાથનો ઉપયોગ વધુ કરતા હોય છે, પરંતુ આ ફૂટપાથ પણ હવે ચાલવા માટે દુકાનદારોએ રાખી નથી એટલે લોકો અને ખાસ કરીને મહિલાઓ તેઓ ક્યાંથી ચાલે એ સમસ્યાથી હેરાન થઈ રહ્યા છે.